Public procurement notice: Contract Notice
Published: 2020-11-06
Buyer: Kuntayhtymä Kaksineuvoinen
Country: FI
Contract type: Services
Procedure: Open procedure
CPV classification: 85120000: Medical practice services
Submission deadline: 2020-11-30

Technical requirements: Sopimuksen kohteena on Kuntayhtymä Kaksineuvoisen kiirevastaanoton lääkärityövoiman hankkiminen. Lääkärityövoiman hankinta koskee kahden (2) lääkärin työpanoksen ostoa seuraaviin työvuoroihin:
Työvuorot A) ja C) ovat sopimuskauden alussa toimitustakuullisia työvuoroja. Työvuoro B) on ei-toimitustakuullinen työvuoro. Toimitustakuulla tarkoitetaan palveluntuottajan kokonaisvaltaista velvollisuutta taata lääkäri toimipisteeseen työvuorolla enintään neljän (4) tunnin vasteajalla. Sopimuskauden aikana voidaan sopia muutoksista siitä, mitkä ovat kiirevastaanoton aukioloajat ja mitkä toimitustakuullisia vuoroja.
Kiirevastaanoton lääkärin työtehtävät koostuvat kiireellisten sairaanhoidollisten potilasasioiden hoitamisesta.
Sopimuskausi on 1.2.2021–31.12.2024. Tämän lisäksi tilaajalla on oikeus optiokauteen 1.1.2025–31.12.2026.
Kuntayhtymä Kaksineuvoisessa toimii perusterveydenhuollon tasoinen kiirevastaanotto Kauhavan Hyvinvointikeskuksen tiloissa. Kiirevastaanotto huolehtii jäsenkuntiensa, Kauhavan kaupungin ja Evijärven kunnan, alueella asuvien noin 18 500 asukkaan kiireellisestä sairaanhoidosta.
Kiirevastaanotto on auki 365 päivää vuodessa. Aukioloajat ovat maanantaista perjantaihin klo 8.00–20.00 ja viikonloppuisin sekä arkipyhinä klo 10.00–18.00.
Kiirevastaanoton vuokralääkärin tehtäviin kuuluu akuutisti sairastuneiden potilaiden tutkiminen ja hoito yhdessä muun hoitohenkilökunnan kanssa sekä hoitohenkilökunnan konsultaatioihin vastaaminen. Viikonloppuisin ja juhlapyhinä kiirevastaanoton lääkärille kuuluu sairaalaosaston kierto klo 8.00–10.00 välisenä aikana, ja tuolloin on tarkoitus hoitaa osaston akuutit asiat. Näitä ovat esimerkiksi kannanotot osaston potilaiden voinninmuutoksiin, lääkityksiin, kotiutuksiin ja sairaalalähetteisiin. Lisäksi kiirevastaanoton lääkärin tehtäviin kuuluu ikäihmisten palveluiden akuutteihin konsultaatioihin vastaaminen.
Vuokralääkäri työskentelee Hyvinvointikeskuksen tiloissa ja saa käyttöönsä tehtävän edellyttämät tavanomaiset työvälineet ja laitteet samoin kuin kuntayhtymän palveluksessa olevat työntekijät.
Vuokralääkäri käyttää potilaita hoitaessaan Hyvinvointikeskuksen käytössä olevaa potilastietojärjestelmää (LifeCare) saamiensa ohjeiden mukaisesti. Lisäksi vuokralääkäri osallistuu muilla tavoin toteuttavaan lomakkeiden täyttämiseen, tietojen keruuseen ja tilastointiin samoin kuin tilaajan palveluksessa olevat lääkärit. Palveluntuottaja vastaa siitä, että lääkäri on saanut riittävän perehdytyksen ennen työn alkua. Mikäli vuokralääkäri tarvitsee perehdyttämistä atk-järjestelmän käyttöön tai tilastointiin, tilaaja laskuttaa siitä erikseen.
Lääketieteellisessä toiminnassa työnjohdollinen vastuu on tilaajan ylilääkärillä, ja vuokralääkärin tulee noudattaa kuntayhtymän antamia työohjeita, turvallisuusmääräyksiä ja työn laatuvaatimuksia. Tilaaja ja palveluntuottaja vastaavat yhdessä työsuojelusta.
Palveluntarjoajan palveluksessa oleva henkilöstö ei ole minkäänlaisessa työ- tai virkasuhteessa tilaajaan. Palveluntuottaja huolehtii myös lääkäreidensä ammatillisesta täydennyskoulutuksesta.
Palveluntuottajan lääkärien tulee olla Suomessa laillistettuja lääkäreitä. Lääkärillä tulee olla suomen kielen hyvä suullinen ja kirjallinen taito. Mikäli lääkärin äidinkieli ei ole suomi, hänen on esitettävä hyväksyttävä kielitodistus omalle työnantajalleen (palveluntuottajalle).
Valvira.fi: Kielitaitovaatimus: Suomen viralliset kielet ovat suomi ja ruotsi. Potilaan kanssa keskustellaan pääsääntöisesti suomeksi tai ruotsiksi. Potilasasiakirjoihin tehdään merkinnät ja lääkemääräykset kirjoitetaan suomen tai ruotsin kielellä. Lääkärin tehtäviin nähden riittävästä kielitaidosta on esitettävä todistus suoritetusta valtionhallinnon kielitutkinnosta tai yleisestä kielitutkinnosta. Valtiohallinnon kielitutkinnosta vaaditaan tyydyttävä taitotaso ja yleisestä kielitutkinnosta keskitason tutkinto (tasot 3–4). Todistuksia suoritetuista suomen tai ruotsin kielen opinnoista, esimerkiksi kielikursseista, ei yksinään hyväksytä todistukseksi kielitaidosta.
Palveluntuottaja vastaa kielitodistuksen toimittamisesta tilaajalle. Lisäksi kliinisen työn riittävä kielitaito on osoitettava tilaajan ylilääkärin tarvittaessa tekemässä haastattelussa.
Palveluntuottaja lääkärin on täytettävä kulloinkin Suomessa voimassa olevat lääkäriltä vaadittavat edellytykset. Lääkärillä tulee olla terveydenhuollon ammattikortti sähköisten reseptien kirjoittamista ja Kanta-palvelujen tarkastelua varten.